जैतपुर के ग्रामीणों की राह होगी आसान
जैतपुरऔर उसके आसपास के गांवों के ग्रामीणों को उपतहसील मुख्यालय तलावड़ा जाने के लिए 6 किमी का चक्कर नहीं लगाना पड़ेगा। शीघ्र ही जैतपुर से कड़ी पट्टी तक सड़क बनकर तैयार हो जाएगी। सड़क के बन जाने पर ग्रामीणों की यह दूरी घटकर 2 किमी रह जाएगी। शनिवार सुबह विधायक मानसिंह गुर्जर ने जैतपुर-कड़ी पट्टी सड़क का शिलान्यास किया।
विधायक ने कहा कि ग्रामीण नि संकोच होकर अपनी समस्या उन्हें बताएं, वे समस्या के समाधान का पूरा प्रयास करेंगे। इस दौरान ग्रामीणों की मांग पर कड़ी पट्टी में श्मशान की चारदीवारी और टीन शेड लगाने के लिए 15 लाख रुपये देने की घोषणा की।
सड़कके दोनों और नाली निर्माण होगा
इसीप्रकार कड़ी में गौरव पथ के तहत अधूरी पड़ी सड़क को बनाने, तलावड़ा में मुख्य सड़क के दोनों ओर नाली निर्माण और हीरापुर चौराहे पर वाटर कूलर लगाने की बात कही।
इसके बाद विधायक ने विधि विधान और मंत्रोच्चार के साथ सड़क के शिलान्यास की आधार शिला रखी। इससे पहले ग्रामीणों ने अतिथियों का साफा पहनाकर स्वागत किया। इस मौके पर पूर्व नप अध्यक्ष हरिप्रसाद बोहरा, भाजपा ग्रामीण मंडल अध्यक्ष मदन मोहन सैनी, घनश्याम शर्मा, मानवेन्द्र सिंह राजावत, बत्ती लाल गुर्जर, रूपसिंह गुर्जर, मीठालाल मीना, पृथ्वीराज मीना, कमल मीना, डीआरजी अमरसिंह गुर्जर, सार्वजनिक निर्माण विभाग के सहायक अभियंता बदन सिंह गुर्जर आदि ग्रामीण मौजूद रहे।
बार अध्यक्ष का स्वागत आज
गंगापुर सिटी|हाईकोर्ट बारएसोसिएशन अध्यक्ष राजेंद्र कुमार शर्मा 5 मार्च को गंगापुर आएंगे। स्थानीय बार एसोसिएशन अध्यक्ष एडवोकेट अनिल दुबे ने बताया कि इस मौके पर अभिभाषक संघ के द्वारा अभिभाषक कार्यालय मे शर्मा का स्वागत किया जाएगा। दुबे ने यह भी बताया कि अभिभाषक संघ गंगापुर सिटी का होली मिलन समारोह 10 मार्च को मनाया जाएगा।
तलावड़ा. कड़ीपट्टी जैतपुर सड़क का शिलान्यास करते विधायक मानसिंह गुर्जर अन्य।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva